ริมคลองขุดช่วงจากพุทธมณฑลสาย 3 ซอย 17 ไปบรรจบคลองบางพรม (ด้านหลังของมหาวิทยาลัยกรุงเทพธนบุรี) มีต้นจามจุรีขนาดใหญ่ยืนต้นตาย ลำต้นอยู่ในเขตมหาวิทยาลัยกรุงเทพธนบุรี (ติดกับเวทีมวยของมหาวิทยาลัยฯ)  แต่กิ่งก้านยื่นออกมาริมคลองขุดและทางปูนที่ใช้สัญจรริมคลอง กิ่งขนาดใหญ่เคยหักและตกลงมาบนทางปูนหลายครั้ง เกือบโดนคนที่สัญจรผ่าน เคยแจ้งทางมหาวิทยาลัยกรุงเทพธนบุรีไปแล้ว แต่ไม่ได้รับการแก้ไข อยากให้ทางกรุงเทพมหานครตัดกิ่งก้านส่วนที่ยื่นล้ำเข้ามาในคลอง หรือประสานกับทางมหาวิทยาลัยกรุงเทพธนบุรี ให้ตัดต้นจามจุรีที่แห้งตาย เพื่อไม่ให้เกิดความสูญเสียต่อชีวิตและร่างกายของผู้ที่สัญจรผ่านไปมาบริเวณดังกล่าว